b'\n_START_ARTICLE_\nALBA-lekene\n_START_PARAGRAPH_\nALBA-lekene (spansk: Juegos Deportivos del ALBA) er en to\xc3\xa5rlig multisportkonkurranse som arrangeres av Alianza Bolivariana para los Pueblos de Nuestra Am\xc3\xa9rica (ALBA) i Latin-Amerika, men har blitt utvidet til ogs\xc3\xa5 andre land i Amerika.  _NEWLINE_De f\xc3\xb8rste lekene ble arrangert i 2005 i Havanna p\xc3\xa5 Cuba, og det ble besluttet at annethvert arrangement skal avholdes p\xc3\xa5 Cuba og i Venezuela. Det er imidlertid \xc3\xa5pnet for at andre land kan arrangere lekene.'